  Анжелика Тихонова корреспондент Удмуртиысь школаосты йӧскалык лулчеберетэз дышетонэз тужгес усто радъянъя огъяросси конкурсэ пыриськыны ӧтё. Со сярысь элькунысь дышетонъя но тодосъя министерстволэн пресс-службаез ивортӥз. Конкурс йӧскалык лулчеберетэз дышетонын тужгес усто практикаосты, инновационной амалъёсты шараян понна, ас лулчеберетэз тодон, мукет выжысь адямиосты гажан пыр пиналъёсты азинлыко, кылкутӥсь будэтон понна ортчытӥське. Вожвылъяськонэ школаос нимаз но, сетевой амалъя валче ужась коллективъёс ӵошен но пыриськыны быгато. Конкурс кык ӧръя ортчоз: дышетон ӵектос но мерлыко видеоролик. Нырысетӥяз ӧрын куинь номинация луоз: шаертодонъя номинация: «Тропинки моей малой Родины» (дышетон туризмъя программаос кылдытон но улонэ пыӵатон); лулчеберетъя но историяя номинация: «Обычаи и традиции гостеприимства моего народа»; югдытон номинация: «Мой статус "Пишу грамотно"». Нош мерлыко видеоролик ӧрын социокультурной но волонтёр ӵектосъёсъя «Организация безопасной образовательной среды в поликультурном регионе конкурс луоз. Куриськонъёсты 2021-тӥ арын 30-тӥ шуркынмонозь кутозы. Ужъёслы дунъет 15-тӥ толсурозь лэсьтозы. Нош 21-тӥ толсуре йылпумъянъёсты шараялозы но вормисьёсты пусъёзы Пыр-почгес ивор тодыны но куриськон келяны  луэ. Тодэ вайытом, 2021-тӥ ар кутсконын Удмуртиын анай кылэз дышетонэн устооссэ школаосты бырйизы вал.  Тегъёс: Дышетон Ижкар Удмуртия вожвылъяськон школаос удмурткыл  